{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o minimalnim tehničkim uvjetima za početak rada veteranskih centara"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Zečević","PRAVILNIK,\nUSLUGE USTANOVE ZA ČIJE PRUŽANJE MORAJU BITI ZADOVOLJENI MINIMALNI TEHNIČKI UVJETI","Poštovani, s obzirom na Zakon o psihološkoj djelatnosti, važno je napomenuti da većinu ovih aktivnosti mogu obavljati samo psiholozi, te da je potrebno da unesete adekvatne promjene u tekst ovog Pravilnika o minimalnim tehničkim uvjetima za početak rada veteranskih centara, jer za sada izgleda vrlo zbunjujuće i opširno koji stručnjaci mogu pružati psihološke usluge. Ovo je važno jer je donešen i Zakon o psihoterapiji, koji ne regulira psihološku djelatnosti, već samo psihoterapiju. Iz ovog teksta djeluje se kao da bi socijalni radnik, logoped, pedagog ili neko treće lice sa završenmo edukacijom iz nekog oblika psihoterapije, moglo pružati psihološke usluge (što bi bilo kažnjivo na osnovu Zakona o psihološkoj djelatnosti), a isto tako nemaju obrazovne kompetencije za psihodijagnostiku, diferencijalnu dijagnostiku, neuropsihološku dijagnostiku, razne psihološke tretmane (neovisne od psihoterapije). Također, s obzirom da se nude usluge psihodijagnostike, mislim da bi trebao biti određen i minimalan broj psihologa koji su potrebni za otvaranje ovakvih centara zbog opsežnosti poslova. Uzmite u obzir da standradna psihodijagnostika traje oko 3 sata za jednog korisnika/branitelja. Ovo bi značilo, u slučaju da centri imaju samo jednog psihologa, da bi postojala velika gužva i velika lista čekanja. Uzmite u obzir da prema popisu stanovnišva iz 2011. godine, Zagreb ima najveći broj branitelja, njih oko 58.789, te bi bilo gotovo nemoguće da jedan ili dva psihologa pokrivaju toliku populaciju branitelja, kao i njihove potrebe. Naravno, treba imati na umu da će novi Zakon o zdravstvenoj zaštiti regulirati djelatnosti kliničke psihologije, tako da se osobe sa titulom specijaliste kliničke psihologije, trebaju napomenuti pošto su najadekvatniji stručnjaci za obavljanje psihološke djelatnosti u odnosu na magistre psihologije za ovakav tip problema. Treba uzeti u obzir i znanstvenu osnovanost psihoterapije, te predložili da samo psihoterapije koje su znanstveno dokazane na braniteljskoj populaciji kao efikasne, mogu biti prakticirane u okviru centara. Za sada je jedino kognitivno-bihevioralna (te drugi oblici ovakvih psihoterapija) pokazani kao znanstveno efikasni za različite probleme braniteljske populacije, među kojima su PTSP, depresija, anksiozne smetnje, psihogene seksualne disfunkcije itd). S obzirom da je KBT znanstveno dokazana psihoterapija, ne mogu ju upisati svi stručnjaci, već samo magistri psihologije ili doktori opće medicine, te se zbog toga, kao i Zakona o psihoterapiji, posebno poglavlje treba posvetiti i psihoterapijskim uslugama koje se mogu pružati u navedenim centrima. Važnost definiranja specifične psihoterapije bio bi upravo iz razloga kako korisnici centara ne bi koristili druge obilike psihoterapije, za koje je upitno bi li im pomogle, već onaj oblik terapije za koji postoje znanstveni dokazi da će im pomoći. Svrstavanjem radne terapije, koja je regulirana Zakonom o djelatnostima u zdravstvu, i seminara duhovne obnove, kao psihološke djelatnosti odnosno tvrdeći da se ovi stručnjaci (radni terapeuti i svećenici) nalaze u području psihološke djelatnosti kršite Zakon o psihološkoj djelatnosti, koji nalaže da psihološku djelatnost mogu obavljati samo magistri psihologije koji su položili stručni ispit i imaju osnovnu dopusnicu Hrvatske psihološke komore, što radni terapeuti i svećenici nikako nisu. Isto tako Zakon o psihološkoj djelatnosti zabranjuje da se u pravnom prometu nepsiholozi reklamiraju kao pružatelji usluga (bilo koje usluge iz područja) psihološke (ili ih nazali psihosocijalne) djelatnosti, što bi vaš sadašnji pravilnik opet kršio. Takđer, s obzirom na probleme sa sucidim ili homicidom, agreisvnim ponašanjem i slično koji se mogu javiti kod psihički bolesnih branitelja, potrebno je posebno istaknuti psihološke krizne intervencije kao poseban oblik tretmana koji psiholozi nude. Isto tako, s obzirom na to da psihopatološke promjene ostavljaju brojna kognitivna/neuropsihološka oštećenja na braniteljima, kao i uslijed moždanih udara, ozlijeda glava tijekom rata i slično, slična neuropsihološka oštećenja se također mogu javiti. Specijaliste kliničke psihologije pružaju usluge neuropsihološke dijagnostike i rehabilitacije što se opet posebno treba istaknuti kao specifična oblik tretmana i dijagnostike koje psiholozi pružaju. Diferencijalno-dijagnostička obrada je vrlo važna kako bi vidjeli jesu li neke promjene u ponašanju i doživaljvanju posljedica jednog ili drugog, ili pak udruženih psihičkih poremećaja, ili čak posljedica neuroloških oštećenja što se detaljnije ispituje diferencijalnom dijagnostikom i neuropsihološkom dijagnostikom. \nPredlažem slijedeću izmjenu Članka 4.:\n(1) Ustanova pruža usluge prema Stručnom programu koje obuhvaćaju:\na)psihološku djelatnost, uključujući tretmane i dijagnostiku koje pruža magistar psihologije ili specijalista kliničke psihologije\nb)psihoterapijsku djelatnosti koju pruža magistar psiholog ili doktor opće medicine sa završenom edukacijom iz kognitivno-bihevioralne terapije\nc)savjetovanje i pomaganje koje pruža socijalni radnik, pravnik ili svećenik\nd)kineziološke programe i programe radne terapije koje pružaju magistar kineziologije, prvostupnik fizioterapije i prvostupnik radne terapije\ne)popratne usluge i\nf)ostale oblike podrške i usluga.\n\nZa Članak 5. predlažem slijedeće novine:\nPsihološka djelatnost, uključujući tretmane i dijagnostiku može obuhvaćati sljedeće aktivnosti:\na)individualno psihološko savjetovanje  – rad s pojedincem\nb)bračno psihološko savjetovanje ili savjetovanje para – rad s parom\nc)obiteljsko psihološko savjetovanje – rad sa svim članovima obitelji\nd)grupno psihološko savjetovanje – rad s grupom pojedinaca\ne)psihodijagnostičku obradu korisnika\nf) diferencijalno dijagnostičku obradu korisnika\ng) neuropsihološku dijagnostiku i rehabilitaciju (rehabilitaciju kognitivnih funkcija i ponašanja)\nh) psihološke krizne intervencije\ni) psihološke edukacije i preventivni rad za očuvanje metalnog zdravlja\nj)druge aktivnosti psihološke djelatnosti i psihosocijalne podrške u svrhu pružanja podrške i usluga braniteljsko-stradalničkoj populaciji i drugim osobama.\n\nZa članak 6. predlažem dodavanje na točku g) seminarske duhovne obnove, te dodavanje točke h)druge aktivnosti savjetovanja i pomaganja u svrhu pružanja podrške i usluga braniteljsko-stradalničkoj populaciji i drugim osobama.\n\nZa članak 7. predlažem dodavanje d) radnu terapiju (samozbrinjavanje, produktivnost, slobodno vrijeme)"]
[2,"Ivan Zečević","PRAVILNIK,\nTablica 1","Poštovani, s obzirom na Zakon o psihološkoj djelatnosti, Kodeksu etike psihološke djaletnosti, Pravilniku o psihodijagnostičkim sredstvima, Pravilniku o priznavanju statusa kliničkih psihologa, Standardima psihologijskog testiranja, Pravilniku o prostoru i opremi za obavljanje psihološke djelatnosti kod poslodavca, vaš sadašnji pravilnik krši niz pravilnika i standarda rada iz područja psihološke djelatnosti. Psiholozima nije omogućena posebna prostorija u vašem pravilniku, sa odgovarajućim uvjetima za pohranu i zaštitu psihodijagnostičkih materijala, kao i korištenih materijala i dobivenih podataka o korisnicima centara. Svi ovi pravilnici nalažu da psihodijagnostičkim instrumentima pristup smiju imati samo psiholozi, te ni jedan drugi stručnjak, čak ni psihoterapeuti različitih profila (socijalni radnici, dokotori medicine, magistri sestrinstva itd). Također, psiholog mora imati samostalnu prostoriju zbog pohrane rezultata psihodijagnostičke obrade dobivene tijekom tog procesa, kao i nalaza i mišljenje koji slijede nakon dijagnostike ili svakog tretmana. Zvuči li vama kao etično, da psiholog dijeli sobu sa radnim terapeutom, kineziologom, med. sestrom, liječnikom itd, te da istu mogu vrlo lako pristupiti najintimnijim podacima korisnika centara? Zamislite kako bi se korisnici osjećali kada bi znali da pristup najinimnijim informacija ima bilo tko? Tijekom psihodijagnostike dobiju se razne informacije kao što su informacije o seksualnim (dis)funkcijama, problemu u braku, zlostavljanjima različitog tipa od seksualnog do verbalnog, informacije o pokušjaima suicida i homicida, informacije o zbivanjima tijekom zatočeništva, informacije o trenutnom psihičkom stanju itd. Sve ove informacije izuzetno su povjerljive, te čak ni u bolnicama ni jedan doktor medicine specijalist ne može da pristupi nalazu i mišljenju psihologa u online kartoteki pacijenta, pa bi bilo apsurdno da vi dozvolite da pristupe drugi stručnjaci, ne samo nalazu i mišljenju psihologa, već i sirovim podacima dobivenim sa psihodijagnostičkim insturmentima (što je teška povreda Pravilnik o psihodijagnostičkim instrumentima, Pravilnika o psihološkim testiranjima i Pravilnika o standradu rada psihologa kod poslodavca). S obzirom da imate nekoliko posebnih prostora namjenjenih za fizičku aktivnost (prostor za fitnes, polivalentna dvorana, zatvoreni prostor za dodatne sportske i rekreacijske aktivnosti, terapijski bazen, rekreacijski bazen, prostor za fizikalnu saunu, wellness/sauna i jacuzzi), smatramo da je sasvim uredno i po propisima da ispoštujete i Standrade rada kliničkih i zdravstvenih psihologa kao i Pravilnik o psihodijagnostičkim sredstvima, te namjenite jednu posebnu prostoriju za psihologa u kojoj će samo on (jedan psiholog, ne više) obavljati psihološka djelatnost.\n\nKako ne biste kršili ove pravilnike, predlažem slijedeći izmjenu.\nKod 7. OSTALI SADRŽAJI* U USTANOVI, 7a ZATVORENI PROSTORI, dodati redni broj- 20. Prostor za obavljanje psihološke djelatnosti i pohranu psihodijagnostičkih rezultata min 12m2 po jednom psihologu"]